
ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09-15-19; факс: 056/ 84-13-14

www.burgas.bg; електронна поща: obshtina@burgas.bg

ДО

ПРЕДСЕДАТЕЛЯ НА

ОБЩИНСКИ СЪВЕТ
ГР.БУРГАС
ДОКЛАДНА ЗАПИСКА

ОТ
ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО:


1. Разрешение на основание чл.124а, ал.1 от ЗУТ за изработване на Подробен устройствен план – План за регулация и застрояване /ПУП–ПРЗ/ за ПИ с идентификатор 61145.80.9 по КККР на с. Равнец, Община Бургас, и Подробен устройствен план – Парцеларен план /ПУП-ПП/ за утвърждаване на трасета за елементи на техническата инфраструктура. 

2. Одобряване на основание чл.125, ал.1 от ЗУТ на задание за изработване на Подробен устройствен план – План за регулация и застрояване /ПУП–ПРЗ/ за ПИ с идентификатор 61145.80.9 по КККР на с. Равнец, Община Бургас, и Подробен устройствен план – Парцеларен план /ПУП-ПП/ за утвърждаване на трасета за елементи на техническата инфраструктура.
УВАЖАЕМИ ОБЩИНСКИ СЪВЕТНИЦИ,

Интензивното развитие на икономиката в града води до необходимост от разширяване на съществуващата и създаване на нови зони за упражняване на труд приобщаване на нови територии към съществуващата индустриална градска среда. Създаването на цялостна планова основа за бъдещо развитие на градската и извънградска структура, обвързана със съществуващата такава и с прогнозите  за нейното бъдещо развитие изисква стратегически и задълбочен подход при съобразяване със съществуващи, но не рационално използвани мощности. Това е необходимо условие за налагане на контрол върху пространственото разширяване на града и устойчиво икономическо развитие.

В тази връзка е и инвестиционната инициатива на Община Бургас за развитие и увеличаване на зоните за изграждане на съвременни предприятия за безвредни производства, складови  и обслужващи сгради и други съпътстващи дейности. 
С Решение №94 от 26.01.2017 г. Министерски съвет, ПИ с идентификатор 61145.80.9 по КККР на с. Равнец, Община Бургас с площ от 3524038.45кв.м., разположен в непосредствена близост да населеното място, се прехвърля безвъзмездно на Община Бургас. 

Съгласно ТУП на Община Бургас, имотът представлява специален терен – летище на военните сили.

За имота няма изготвен Подробен устройствен план /ПУП/.

Съгласно изготвен Предварителен проект за ОУП на Община Бургас имотът попада в устройствена зона - смесена, производствено-обслужваща.

Местоположението на ПИ с идентификатор 61145.80.9 по КККР на с. Равнец, Община Бургас, за който следва да се проведат необходимите законови процедури дава възможност територията да се благоустрои и развие, така че да се превърне в модерен високотехнологичен Индустриален и Логистичен Парк.

Достъпът до имота се осъществява от съществуващ път – ПИ с идентификатор 61145.8.70, с начин на трайно ползване за селскостопански, горски, ведомствен път, вид собственост Общинска публична и ПИ с идентификатор 61145.9.290 – път от републиканската пътна мрежа /IIІ-7909/. В имота има съществуващи сгради и съоръжения.

Като цяло територията е с добра локация, достъпна е от съществуващ общински път, в непосредствена близост е до населеното място. Територията  е лесно достъпна с връзки към АМ Тракия, чрез Републикански път IIІ-7909 - Републикански път IIІ-5392 -  Републикански път IIІ-6008 - пътен възел при Общински път BGS 1033, както и с  Републикански път I-6 и Републикански път I-9 през уличната мрежа на гр. Бургас.

Ситуационното разположение на имота и съществуващата инфраструктура позволяват да се изгради модерна зона за производствени и обслужващи дейности, отговаряща на съвременните изисквания на Европейския съюз.

Служебно от експерти на Община Бургас е изготвено техническо задание за проектиране съгласно чл. 125 от ЗУТ, което има за цел да очертае рамките и изискванията за изработване на ПУП с цел създаване на устройствена основа за реализиране на инвестиционната инициатива на община Бургас за изграждане на високотехнологичен индустриален  парк. Заданието указва конкретните изисквания за обособяване на УПИ с предвидено застрояване и отреждане в съответствие с предвижданията за устройствената зона, при съобразяване с конкретните теренни и хидрогеоложки условия, наличието на елементи и съоръжения на техническата инфраструктура, в изпълнение на инвестиционната програма на Възложителя и при спазване на поставените с Решение №94 от 26.01.2017 на Министерски съвет изисквания и условия. В съответствие със схемите по чл. 108 към ПУП за осигуряване на устройствена основа за провеждане на елементите на техническата инфраструктура ще се изготвят и Подробен устройствен план – Парцеларен план /ПУП-ПП/ за трасе и сервитут.
Към заданието е изготвено предложение за ПУП и са събрани изходни данни от експлоатационните дружества.
С ПУП ще се осигури възможност за провеждане на обслужващи улици, с обособяване на урегулирани поземлени имоти за реализиране на инвестиционни намерения за изграждане на производствени предприятия за високотехнологични производства, складови сгради, научно-изследователски  лаборатории, комплекси и сгради за експериментална и иновационна дейност, административни и делови сгради и офиси, изложбени зали, общежития за работещите в зоната, магазини и заведения за обществено хранене и обслужване за нуждите на работещите в зоната и други съпътстващи дейности.
Техническото задание е разгледано на заседание на ОЕСУТ и с решение обективирано в Протокол №12/23.05.18г., по т.11 от дневния ред е изразено положително становище по същото.
Техническото задание е внесено за становище от РИОСВ-Бургас за преценяване на необходимост от екологична оценка (ЕО) и указване на изискуемите процедури за одобряване на ПУП.
Предвид гореизложеното и на основание чл.21, ал.1, т.11 от ЗМСМА и чл.124а, ал.1 от ЗУТ, във връзка с чл.108, ал.2, чл.109, ал.1, т.3 и чл.110, ал.1, т.1 и като взех предвид решение на ОЕСУТ, изразено с Протокол-решение №12/23.05.18г., по т.11 от дневния ред, предлагам Общински съвет - Бургас да вземе следното:
Р Е Ш Е Н И Е:
1. На основание чл.21, ал.1, т.11 от ЗМСМА и чл.124а, ал.1 от ЗУТ Общински съвет Бургас разрешава изработване на Подробен устройствен план – План за регулация и застрояване /ПУП–ПРЗ/ за ПИ с идентификатор 61145.80.9 по КККР на с. Равнец, Община Бургас, и Подробен устройствен план – Парцеларен план /ПУП-ПП/ за утвърждаване на трасета за елементи на техническата инфраструктура. 

2. На основание чл.21, ал.1, т.11 от ЗМСМА и чл.124б, ал.1 от ЗУТ Общински съвет Бургас одобрява задание за изработване на Подробен устройствен план – План за регулация и застрояване /ПУП–ПРЗ/ за ПИ с идентификатор 61145.80.9 по КККР на с. Равнец, Община Бургас, и Подробен устройствен план – Парцеларен план /ПУП-ПП/ за утвърждаване на трасета за елементи на техническата инфраструктура.
ПУП следва да се изготвят в обем и съдържание, съгласно изискванията на Наредба №8 за ОС на УП, при спазване изискванията на ЗУТ, Наредба №7/МРРБ за ПНУОВТУЗ, Наредба №2/29.06.2004г. за планиране и проектиране на комуникационно-транспортните системи на урбанизираните територии, ЗООС и ЗКН.

Към ПУП да се изготвят ТЧ с координатен регистър и баланс на територията.
ПУП подлежат на съгласуване със всички контролни органи и експлоатационни дружества.
Решението да се разгласи по реда на чл.124б, ал.2 от ЗУТ.

Приложения: Решение №94 от 26.01.2017 г. Министерски съвет; техническо задание за проектиране на ПУП-ПРЗ; опорен план; извадка от ОУП на гр. Бургас;  Протокол-решение №12/23.05.18г., по т.11 от дневния ред на ОЕСУТ към Община Бургас;
ДИМИТЪР НИКОЛОВ







Кмет при Община Бургас

Съгласували:

инж. Чанка Коралска

Заместник-кмет „Строителство, инвестиции и регионално развитие“  
арх. Веселина Илиева                      Златина Георгиева               

урб. Николай Цоцомански 
Главен архитект                      Директор Дирекция ПНО    

Началник отдел ИП
Директор дирекция  УТ                                   
Изготвил:

арх. Харалан Йовчев

Главен експерт отдел „Инвестиционно планиране“

Община Бургас
